തോട്ടറ പുഞ്ചയില് നവംബര് 15 നു മുന്പു കൃഷിയിറക്കും മുളന്തുരുത്തി : തോട്ടറ പുഞ്ചയില് ഇത്തവണ നവംബര് 15 നു മുന്പു കൃഷിയിറക്കാന് തീരുമാനം. മുളന്തുരുത്തി ബ്ലോക്ക് പഞ്ചായത്ത് പ്രസിഡന്റ് രാജു പി. നായരുടെ അധ്യക്ഷതയില് കൂടിയ കൃഷി, ഇറിഗേഷന് വകുപ്പ് ഉദ്യോഗസ്ഥരുടെയും പാടശേഖര സമിതി ഭാരവാഹികളുടെയും യോഗത്തിലാണു തീരുമാനം. തോട്ടറ തോട് വൃത്തിയാക്കല് ഈ മാസം 25നു മുന്പു പൂര്ത്തിയാക്കും. കഴിഞ്ഞ വര്ഷങ്ങളില് വെള്ളക്കെട്ട് കൃഷിയെ പ്രതികൂലമായി ബാധിച്ചതിനാല് വെള്ളം നിയന്ത്രിക്കാന് ഒലിപ്പുറം, മനയ്ക്കത്താഴം, പുലിമുഖം, കൈപ്പട്ടൂര് എന്നിവിടങ്ങളില് ഷട്ടര് സ്ഥാപിക്കും. വെള്ളൂര് പഞ്ചായത്തിലെ കുന്നുംപുറം പാടങ്ങളിലേക്കുള്ള ഒഴുക്കു നിയന്ത്രിക്കുന്നതിനായി തോടിന്റെ കൈവഴികളില് നാലിടത്തു ചെറിയ ഷട്ടറുകള് സ്ഥാപിക്കാനും പുലിമുഖം, ഒലിപ്പുറം, മനയ്ക്കത്താഴം എന്നിവിടങ്ങളില് വെള്ളം പമ്ബ് ചെയ്യുന്നതിനു കൂടുതല് ശക്തിയുള്ള മോട്ടറുകള് സ്ഥാപിക്കാനും യോഗത്തില് തീരുമാനിച്ചു The post തോട്ടറ പുഞ്ചയില് നവംബര് 15 നു മുന്പു കൃഷിയിറക്കും first appeared on MalayalamExpressOnline.